Les Alqueries

Les Alqueries (Les Alqueries en catalán y oficialment, Alquerías del Niño Perdido en castellano) ye un municipio valenciano de la provincia de Castellón, situato en la comarca de la Plana Baixa y partiu chudicial de Villa-reyal. La suya población ye de 3.983 habitants(2007), en una superficie de 12,6 km² con una densidat de población de 316,11 hab/km². Toponimia Lo nombre tradicional ha estato Les Alqueries del Riu Sec y s'orichinó en las alcareyas musulmanas de Bellaguarda, Bonastre y Bonretorn. Estas alcareyas formoron parte de lo municipio de Villa-reyal dimpués de la reconquiesta cristiana. L'apelativo en castellano de Niño Perdido ye por la imachen de Nuestra Señora del Niño Perdido que los monches de Caudiel (Alto Palancia) deixoron en l'oratorio de Bonretorn en 1683. Este oratorio forchó en unos sieglos la idendat unificata d'esta población al fer de punto d'unión de bels nuclios habitatos de la zona. Lo nombre castellano de la patrona alquerienca, del Niño Perdido, s'explica por venir los monches de Caudiel y estar Caudiel en las comarcas churras, on se parla churro, (castellano con substrato aragonés). Ixe nombre nunca no s'ha tradueito a lo catalán y en los documentos redactatos en catalán en lo lugar lo nombre de la virchen s'escribe siempre en castellano (Mare de Déu del Niño Perdido, Protegiu-nos). Cheografía Lo suyo termin municipal muga con los de Villa-reyal, Burriana, Bechí y Nules. Les Alqueries ye situato a una distancia de 13 km de Castellón de la Plana, la capital de la suya provincia, y a 62 km de Valencia, la capital de lo País Valenciano. Demografía Administración Alcaldes Vinclos externos Se veigan as imáchens de Commons sobre Les Alqueries. (ca) / (es) Pachina web oficial municipal.